Black Swan Weekender Tote Bag for Sale by Susie Peek
R(169) G(183) B(185)
Default: R(169) G(183) B(185)
weekender tote bags swan black waterfowl bird wildlife topsham devon uk coastal peek water cygnus atratus waterbird
photographs swan black waterfowl bird wildlife topsham devon uk coastal peek water cygnus atratus waterbird
Black swan in the water at Topsham, Devon Buy Online Asus N43 N82J P31F Laptop Keyboard Replacement Best Price in India
Regatech Asus N43 N82J P31F Laptop Keyboard Replacement Keypad
Product Code: RK-ASUS-K42-0027 Interaksie 3de Kwartaal 2014
3de Kwartaal Interaksie Voorblad:
SPEKBOME VIR ONS MA’S op Moedersdag
deur Dawfré Theron
Ons het 250 spekbome uitgedeel aan elke ma wat die oggenddiens bygewoon het.
Die boodskap vir die moeders was dat ons elke moeder ‘n geseënde Moedersdag toewens. Die teks het gekom uit Handelinge 2:14-42. Die boodskap het iets probeer deel van geestelike “wellness”/heelheid/ gesondheid. Vir ons as Christene om geestelike “wellness” te kan hê, het ons nodig om seker te maak dat die omgewing waarin ons bly ook gesond is. Daarmee resoneer die idee van ‘n spekboom, wat beskou word as die “boom van die lewe”. Spekbome is een van die plantsoorte wat die heel meeste koolstofdioksied uit die lug absorbeer. Hierdie eenvoudige plant kan ‘n baie groot verskil maak om klimaatsverandering in die wêreld te hanteer. Dit is sommer vir ons ook ‘n voorbeeld van die groot verskil wat ‘n oënskynlike nietige plant kan maak. So kan mense wat dalk gering voorkom, ook ‘n groot verskil maak in ons land. Moeder Aarde is vir ons ‘n bron van lewe, een wat sorg, een wat voed en een wat voorsien. Is jy ook iemand wat liefde is, iemand wat sorg, iemand wat voorsien? Dan is jy vir ons van onskatbare waarde. Die spekbome is in bio-afbreekbare potjies geplant en kan dus direk in die grond geplaas word – sonder om dit eers uit te plant. Die idee dat die moederplant op die kerkterrein geplant gaan word en dat elke moeder ‘n steggie van die plant by die kerk ontvang het, is vir ons ook iets besonders.
Ons het baie positiewe terugvoer ontvang. Die moeders was gaande oor die idee! Daar is wel so tong-in-die-kies verwys na die spekkies van die moeders, of die suggestie dat ons vetplante uitdeel! Die idee van ‘n “boom van die lewe” het egter hierdie grappies gou in die kiem gesmoor.
“ViX” CITRUSDAL Vrouens in Christus
ViX (Vroue in Christus) in Citrusdal het besluit om ons slagspreuk “GEE, GLO EN GROEI” weer uit te leef in alle projekte. Met hierdie “logo” in gedagte het die volgende projekte reeds vanjaar plaasgevind.
Ons tema vanjaar sluit aan by ons gemeente se visie vir 2014 “maak dissippels…”
Tydens ons somerbyeenkoms was ons opdrag ”wees sout vir die wêreld” en gee smaak aan ons daaglikse bestaan met al sy probleme deur die verskil wat net jy kan maak. Ons het ‘n paar gelowige moeders uit Oranjeville genooi wat ernstige probleme met hul eie kinders het agv dwelmafhanklikheid. Hul getuienis was vir baie van ons ‘n openbaring van die houvas van sosiale euwels soos Tik en drank op ons eie gemeenskap se jeug. Saam het ons gehuil en voorbidding vir hulle en vir ons gemeenskap gedoen.
Ons winterbyeenkoms se tema was “wees wierook en versprei ‘n aangename geur”.
Gebruike van wierook en die simboliese waarde daarvan in die Ou en Nuwe Testament is deur ons groepleier, Susan Mostert, gedeel. Terwyl die geur van wierook die saal gevul het, het ons lofsang en aanbidding opgeklink tot eer van God. Annatjie Mouton het kom getuig oor hoe sy haar wierookgeur versprei deur gemeenskapsbetrokkenheid by die slagofferondersteuningsdiens aan die SAPD en die verskaffing van toebroodjies aan pasiënte by ons plaaslike kliniek. Dikwels word daar lang ure gewag op mediese sorg agv die groot getal seisoenwerkers wat Citrusdal gedurende die sitrusoestyd binnekom. Sy het ook kragtig getuig van die vrede wat sy ervaar het en die merkwaardige herstel na haar onlangse operasie. Ons het afgesluit met heerlike pannekoek wat sy eie geur van nostalgie meegebring het!
Ons jaarlikse kamp het vanjaar weer plaasgevind by die pragtige rustige “De Vlei” – ‘n kampplek langs die Olifantsrivier – rustig, sonder enige geraas – net ons, ons Skepper en die pragtige natuur rondom ons. Die kamp is vanjaar bygewoon deur 20 vrouens (ouderdomme het gewissel van 23 tot 60) – die aanbieder was Amanda Versfeld van die Bright Star-program. Die tema van die kamp was “Skitterende Verhoudings” en “Skitterende Leierskap” waar ons onder andere konflikhantering, kommunikasie, is ek ‘n voorbeeld wat ander wil navolg, ens. behandel het.
Die vrouens is in vier groepe ingedeel met ‘n mentor. Met ons aankoms by die kamp, het elke vrou ‘n “geskenkpakkie” ontvang en binne die geskenkpakkie was die mentor se naam – geen vrou het dus voor die tyd geweet wie is haar mede-groepslede of mentor nie. Dit was net vir ons wonderlik om te sien hoe was God se hand ook in hierdie indeling vir die groepe – vrouens wat bymekaar “gehoort” het, het bymekaar uitgekom. Tydens hierdie kamp is daar weer baie gelag, maar ook baie gehuil.
Weer eens was hierdie kamp ‘n geestelike belewenis vir die 20 vrouens wat dit bygewoon het. Hegte vriendskappe is gesmee en ‘n ondersteuningsnetwerk is opgebou, sodat hierdie 20 vrouens ook in die gemeente van Citrusdal ‘n verskil kan maak. Ons vrouens kan nie meer wag vir 2015 se kamp nie!!
Gedurende die jaar het ons verskeie dankbaarheids-projekte waar ons die mense in ons gemeente wat ‘n onbaat-sugtige diens lewer, bederf met heerlike eetgoedjies. So is daar bv polisie, onderwysers, dokters, verpleeg-personeel, klinieke, hospitaal, bybelskool-fasiliteerders, Jeugkerk-personeel, BADISA-personeel, kerkpersoneel, omgeegroepe, peuterkerk personeel, kleuterkerk tannies/ooms, kerkkoor, voorsanggroep en kategete.
Die dankbaarheid waarmee hierdie eetgoedjies ont-vang word, is net absoluut wonderlik en ‘n mens besef net weer eens wat beteken die woordjie “dankie” …
Die Wêreldbiddag vir Vroue wat aangebied word vir alle vroue in Citrusdal oor kleurgrense en kerke heen, is weer baie goed aangebied deur Amanda Versfeld en vrouens uit die Citrusdal gemeente wat met sang en gebed gelei het.
Kwartaalliks word Ons Huis (ouetehuis) ook bederf met heerlike eetgoedjies, bv. vrugte, paaseiers, plaatkoeke, pannekoeke, ens.
Elke wyk kry ook ‘n beurt vir ‘n noodkospakkie wat in ‘n wyk ingesamel moet word om te help met die behoeftige gesinne/persone in die breë gemeenskap
Gedurende Pinkster word die gemeente elke aand heerlik bederf met sop en broodjies direk na die Pinksterdiens
Sondag 8 Junie kon ons mammas en pappas agter-oor sit en ‘n heerlik ViX-ete kom koop vir die gesin
Komende projekte vir 2014
Einde Julie word die kerkdiens gelei deur ‘n vroueprediker, Lettie Buchner, van Wellington – die hele kerkdiens word georganiseer en gelei deur die ViX bestuur
November is ons jaarlikse kersmark met ‘n gaskunstenaar – indien enigiemand ‘n stalletjie by die kersmark wil beman, kontak ons gerus.
Ons afsluiting vir die jaar is die ViX Kersete waar die gemeente heerlik kan saambraai in ‘n kersfeesatmosfeer met Kersvader, gedekte Kerstafels, ens.
ViX in Citrusdal pak alles met ‘n blye gemoed aan, want alles wat ons doen, doen ons tot eer van God wat ons elke dag die krag gee om diensbaar vir Hom te wees. Mag die Here ook, vir die res van 2014, Citrusdal se vrouens en vrouens wêreldwyd seën sodat ons oë altyd op Hom gerig sal wees.
Oggend in Somerset-Wes, Moedergemeente
Cecile skryf van hierdie heerlike oggend en dat dit ‘n verrykende ervaring was waar die vroue van Somerset-Wes en Strand uit die kas gedink en interessante belewenisse gehad het.
Die Geloofsreis vir vroue was ‘n nuwe ervaring en hul foto’s vertel die storie van ‘n besielende oggend waar vroue elkeen self kon hoor wat die Here vir hulle wou sê.
Oud en jonk het dit geniet en om saam te gesels en in mekaar se lief en leef gedeel.
Die dames het dit so geniet, dat ‘n opvolgsessie beslis moet volg. Ons glo dat hulle ook reeds heerlike saam met hul nuwe geloofsvriendinne reis en God se stem hoor.
Geloofsreis-aand in Vrijzee, Vasco & Goodwood
deur Estelle van Vasco
Dit was ‘n voorreg om so ‘n unieke aand te kon beleef!
In ons besigwees met alles en almal vergeet ons totaal van onsself – tot Dinsdagaand toe Antoinette Muller en Mariëtte Steyn ons op ‘n geloofsreis geneem het.
Ons vroue het ons harte oopgemaak en was ontvanklik. Ons het diep geluister en die aand met al sy oomblikke omhels.
In die rustige, amper gewyde oomblikke het ons uniekheid ervaar. Op ons reis het ons besef dat God se Gees ons sterk maak en lei deur goeie en slegte tye.
Ons het saam rondom Eva se Gebed die wêreld in die oë gekyk en ingehak by mede-vriendinne en so geborgenheid in ons liefwees vir mekaar gevind.
Toe ons kaalvoet in Maria se skoene klim, het ons besef God gebruik gewone, eenvoudige mense om sy doel te bereik. Is ons altyd soos Maria beskikbaar?
Luister ons in gehoorsaamheid na sy influisteringe?
Heerlik die wete: God berei ons voor vir Groter dinge as onsself, want niks is vir God onmoontlik nie.
Die aand kom tot ‘n einde, maar ons voel soos pelgrims op reis … met vlerke!!!!